kalixlouiis/myanmar-wikipedia-corpus huggingface dataset:
နိုင်ငံရေး ဦးဘော့စ်ကိုသည် အမျိုးသားဒီမိုကရေစီအဖွဲ့ချုပ်ပါတီဝင်တစ်ဦး ဖြစ်သည်။
၂၀၁၅ ခုနှစ် အထွေထွေ ရွေးကောက်ပွဲတွင် ကယားပြည်နယ် လွှတ်တော်ကိုယ်စားလှယ်နေရာကို ဒီးမော့ဆိုမဲဆန္ဒနယ်အမှတ် ၂ မှ ဝင်ရောက်ယှဉ်ပြိုင်ခဲ့ပြီး အနိုင်ရ ရွေးကောက်ခံခဲ့ရသည်။
ထို့နောက် ကယားပြည်နယ်အစိုးရအဖွဲ့တွင် စိုက်ပျိုးမွေးမြူရေးနှင့် ဆည်မြောင်းဝန်ကြီး ဖြစ်လာခဲ့သည်။
၂၀၂၀ပြည့်နှစ်တွင် ဝန်ကြီးချုပ် ဦးအယ်လ်ဖောင်းရှို စွပ်စွဲပြစ်တင်ခံရပြီး တာဝန်မှ ရပ်စဲခံရပြီးနောက် ဦးဘော့စ်ကိုအား ယာယီဝန်ကြီးချုပ်အဖြစ် သမ္မတရုံးမှ ခန့်အပ်ခဲ့သည်။
၂၀၂၁ခုနှစ် ဖေဖော်ဝါရီလ (၁)ရက်နေ့တွင် တပ်မတော်မှ အာဏာသိမ်းယူခဲ့ရာ အခြားသော ပြည်နယ်နှင့် တိုင်းဒေသကြီး ဝန်ကြီးချုပ်များနည်းတူ ဖမ်းဆီးခံခဲ့ရသည်။
သို့သော်မကြာမီတွင် ပြန်လည်လွတ်မြောက်လာခဲ့သည်။
ဦးဘောစ့်ကိုသည် ၂၀၂၀ ပြည့်နှစ် အထွေထွေ ရွေးကောက်ပွဲတွင် လွှတ်တော်ကိုယ်စားလှယ်အဖြစ် ဝင်ရောက်အရွေးမခံသော်လည်း စစ်အာဏာသိမ်းပြီး နောက်ပိုင်း ပြည်သူလူထုများ ငြိမ်းချမ်းစွာဆန္ဒထုတ်ဖော်ချိန်တွင်သော်လည်ကောင်း ရရာလက်နက်စွဲကိုင်တော်လှန်ချိန်တွင်လည်းကောင်း ပြည်သူနှင့်အတူ တစ်သားတည်းပူးပေါင်းပါဝင်ခဲ့သူဖြစ်သည်။
အထူးသဖြင့် လက်နက်ကိုင်တော်လှန်ရေးကာလတွင် ပြည်သူ့ကာကွယ်ရေးတပ် ဒီးမော့ဆို (DMO-PDF)အား အကြံပေးခြင်း၊ စိတ်ဓာတ်များမြင့်တင်ပေးခြင်း၊ စည်းကမ်းများကြပ်မတ်ပေးခြင်းတို့ကို တတ်နိုင်သည့်ဘက်မှ အကူအညီပေးခြင်းများကို မကွယ်လွန်ခင် အချိန်ထိ ကိုယ်တိုင်ကိုယ်ကျ အနီးကပ်ကူညီဆောင်ရွက်ပေးခဲ့သူဟု ဆိုသည်။
ကွယ်လွန်ခြင်း ဦး​ဘော့စ်ကိုသည် ၂၀၂၁ခုနှစ် ဒီဇင်ဘာလ (၂၄) ရက်​နေ့တွင် ကွယ်လွန်ခဲ့သည်။
ကွယ်လွန်ချိန်တွင် အသက် (၄၇)နှစ်ရှိပြီဖြစ်သည်။
သူသည် အသည်း​ရောဂါအခံရှိသူလည်းဖြစ်သည်။
ကွယ်လွန်ချိန်တွင် ကိုရိုနာဗိုင်းရပ်စ်​ရောဂါ​ သံသယဖြင့် ကွယ်လွန်ခဲ့သည်ဟု သတင်းများတွင် ​ဖော်ပြခဲ့ကြသည်။
ဦးဘောစ့်ကို၏ ကျန်ရစ် ရုပ်ကလာပ်အား ကက်သလစ်ထုံးတမ်းအစဉ်အလာနှင့်အညီ ၂၀၂၁ခုနှစ်၊ဒီဇင်ဘာ(၂၄)ရက် ညနေ (၃း၃၀)နာရီ အချိန်တွင် ဂူသွင်းသင်္ဂြိုဟ်ခဲ့ကြသည်။
ကိုးကား ကဏ္ဍ:ကယားပြည်နယ် ဝန်ကြီးချုပ်များ ကဏ္ဍ:ကယားပြည်နယ်အစိုးရအဖွဲ့ ဝန်ကြီးများ။
-အံ၊၁၊၃၇၅။
အံ၊မြန်၊၁၊၃၈၉-၃၉၀။
-အင်္ဂုတ္တရနိကာယ၊ စတုက္ကနိပါတ၊ ၂-ဒုတိယပဏ္ဏာသက၊ (၆) ၁-ပုညာဘိသန္ဒဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဆွမ်းအလှူရှင်၏ ဒါနလေးမျိုးနှင့် အလှူရှင် အလှူခံ နှစ်ဦးလုံးရနိုင်သော အကျိုးလေးမျိုးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၃၅-၆။
အံ၊မြန်၊၂၊၄၅။
အံ၊ဋ္ဌ၊၃၊၂၁။
-အင်္ဂုတ္တရနိကာယ၊ ပဉ္စကနိပါတ၊ ၁-ပဌမပဏ္ဏာသက၊ ၄-သုမနဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဆွမ်းအလှူရှင်၏ ဒါနငါးမျိုးနှင့် အလှူရှင်, အလှူခံပုဂ္ဂိုလ်နှစ်ဦးလုံး ရရှိခံစားနိုင်သော အကျိုးငါးမျိုးကို ရဟန်းတို့အား ဘုရားရှင် ဟောကြားတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ဘောဇနသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ဘောဇဉ်ကို ပေးလှူသူသည် အလှူခံပုဂ္ဂိုလ်တို့အား ငါးမျိုးသော အရာဌာနတို့ကို ပေးလှူသည်မည်ကြောင်းကို ဟောကြားတော်မူခဲ့သည်။
ဘောဇနသုတ် ရဟန်းတို့ ဘောဇဉ်ကို ပေးလှူသူသည် အလှူခံပုဂ္ဂိုလ်တို့အား ငါးမျိုးသော အရာဌာနတို့ကို ပေးလှူသည်မည်၏။
အဘယ်ငါးမျိုးတို့နည်း ဟူမူ - အသက်ကို ပေးလှူသည် မည်၏။
အဆင်းကို ပေးလှူသည် မည်၏။
ချမ်းသာကို ပေးလှူသည် မည်၏။
ခွန်အားကို ပေးလှူသည် မည်၏။
ပညာကို ပေးလှူသည် မည်၏။
အသက်ကို ပေးလှူသည်မည်ခြင်းကြောင့် နတ်သက်သော်လည်းကောင်း လူသက်သော်လည်းကောင်း ရှည်ရန် ဖြစ်၏။
အဆင်းကို ပေးလှူသည် မည်ခြင်းကြောင့် နတ်အဆင်းကိုသော်လည်းကောင်း လူအဆင်းကိုသော်လည်းကောင်း လှရန် ဖြစ်၏။
ချမ်းသာကို ပေးလှူသည် မည်ခြင်းကြောင့် နတ်ချမ်းသာသော်လည်းကောင်း လူချမ်းသာသော်လည်းကောင်း ရရန်ဖြစ်၏။
ခွန်အားကို ပေးလှူသည် မည်ခြင်းကြောင့် နတ်ခွန်အားသော်လည်းကောင်း လူခွန်အားသော်လည်းကောင်း ကြီးရန်ဖြစ်၏။
ပညာကို ပေးလှူသည် မည်ခြင်းကြောင့် နတ်ပညာသော်လည်းကောင်း လူပညာသော်လည်းကောင်း ရှိရန်ဖြစ်၏။
ရဟန်းတို့ ဘောဇဉ်ကို ပေးလှူသူသည် အလှူခံပုဂ္ဂိုလ်တို့အား ဤငါးမျိုးသော အရာဌာနတို့ကို ပေးလှူသည်မည်၏ဟု (မိန့်တော်မူ၏)။
ပညာရှိ ပုဂ္ဂိုလ်သည် အသက်အလှူကို ပေးလှူ၏၊ ခွန်အားအလှူကို ပေးလှူ၏၊ အဆင်းကို ပေးလှူ၏၊ ပညာအလှူကို ပေးလှူ၏၊ ထက်မြက်သော ပညာနှင့် ပြည့်စုံသော ပုဂ္ဂိုလ်သည် ချမ်းသာကို ပေးလှူ၏၊ ထိုပညာရှိသည် ချမ်းသာကို ရရှိ၏။
အသက်ကို၎င်း ခွန်အားကို ၎င်း အဆင်းကို၎င်း ချမ်းသာကို၎င်း ပညာကို၎င်း ပေးလှူသောကြောင့် ဖြစ်လေရာရာဘုံဘဝ၌ အသက်ရှည်ခြင်း အခြံအရံပေါများခြင်း ဖြစ်ရာသတည်း။
-အံ၊၂၊၃၅။
အံ၊မြန်၊၂၊၄၄-၅။
အံ၊ဋီ၊၃၊၁၇။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၄-သုမနဝဂ္ဂ၊ ဆဋ္ဌသုတ်။
အာဂန္တုကဒါန၊ ဂမိကဒါန၊ ဂိလာနဒါန၊ ဒုဗ္ဘိက္ခဒါန၊ နဝသဿ, နဝဖလ-ဟု ကာလဒါန ငါးမျိုးတို့ကို ဘုရားရှင် ဟောတော်မူသည့်သုတ်။
ဤသုတ်၌ အလှူဒါန၌ အနုမောဒနာပြုသူဝေယျာဝစ္စပြုလုပ်သူတို့လည်း အလှူရှင်နည်းတူ ကုသိုလ်ရကြောင်း ဘုရားရှင် ဟောကြားတော်မူပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကာလဒါနသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ကာလဒါန ငါးမျိုးတို့ကို ဟောကြားတော်မူခဲ့သည်။
ကာလဒါနသုတ် ရဟန်းတို့ ကာလဒါနတို့သည် ဤငါးမျိုးတို့တည်း။
အဘယ်ငါးမျိုးတို့နည်း ဟူမူ - ဧည့်သည် ‘အာဂန္တုက’ အား အလှူကို ပေးလှူ၏။
ခရီးသည်အား အလှူကို ပေးလှူ၏။
လူနာအား အလှူကို ပေးလှူ၏။
ငတ်မွတ်ခေါင်းပါးသောအခါ၌ အလှူကို ပေးလှူ၏။
ကောက်ဦး သစ်ဦးတို့ကို သီလရှိသူတို့အား ရှေးဦးစွာ ပေးလှူ၏။
ရဟန်းတို့ ကာလဒါနတို့သည် ဤငါးမျိုးတို့တည်းဟု (မိန့်တော်မူ၏)။
အလှူခံ၏စကားကို သိတတ်ကုန်သော နှမြောဝန်တိုမှုကင်းသော ပညာရှိတို့သည် လျှောက်ပတ်သောအခါ၌ ပေးလှူကြကုန်၏၊ ဖြူစင်ဖြောင့်မတ်သည့် တာဒိဂုဏ်ရှိသောပုဂ္ဂိုလ်တို့၌ အထူးကြည်လင်သော စိတ်ဖြင့် လျောက်ပတ်သောအခါ၌ ပေးလှူ၏၊ ထိုပုဂ္ဂိုလ်၏ အလှူသည်ပြန့်ပြော၏။
အကြင်သူတို့သည် ထိုအလှူ၌ ဝမ်းမြောက်လည်း ဝမ်းမြောက်ကြကုန်၏၊ အမှုကြီးငယ် ‘ဝေယျာဝစ္စ’ ကို ပြုလည်းပြုလုပ်ကုန်၏၊ ထိုသို့ ဝမ်းမြောက်ခြင်း အမှုကြီးငယ်ကို ပြုခြင်းကြောင့် အလှူသည် မယုတ်လျော့နိုင်၊ ထိုဝမ်းမြောက်သူ (ဝေယျာဝစ္စ) ပြုသူတို့သည်လည်း ကုသိုလ်၏ အဖို့အစုကို ရကြကုန်၏။
ထို့ကြောင့် တွန့်တိုခြင်းကင်းသော စိတ်ရှိသူသည် အလှူပေးသည်ရှိသော် ကြီးကျယ်သော အကျိုးရှိနိုင်မည့် ပုဂ္ဂိုလ်၌ ပေးလှူရာ၏၊ ကောင်းမှုကုသိုလ်တို့သည် တမလွန်ဘဝတို့၏ ထောက်တည်ရာ ဖြစ်ကုန်၏။
သူမ၏ အနုပညာခရီးကို ၂၀၁၆ ခုနှစ်၊ ဩဂုတ်လတွင် YG Entertainment လက်အောက်ရှိ ဘလက်ပင့်ခ် မိန်းကလေးအဆိုတော်အဖွဲ့ဝင်အဖြစ်မှ စတင်ခဲ့သည်။
သူမ၏ မိခင်ဘာသာစကားဖြစ်သော ကိုရီးယားအပြင် ဂျပန်၊ တရုတ်နှင့် အင်္ဂလိပ်ဘာသာစကားများကိုလည်း ပြောဆိုနိုင်သည်။
အတ္ထုပ္ပတ္တိ ငယ်ဘဝ ကင်မ်ဂျီဆူးကို ၁၉၉၅ခုနှစ်၊ ဇန်နဝါရီလ ၃ရက်နေ့တွင် ဂန်ပိုမြို့၊ ဂျောင်ဂျီခရိုင်၊ တောင်ကိုရီးယားနိုင်ငံ၌ မွေးဖွားခဲ့သည်။
သူမတွင် မွေးချင်း အကိုတစ်ယောက်နှင့် အမတစ်ယောက်ရှိသည်။
ဂျီဆူးသည် အထက်တန်းပညာအဆင့်အတွက် ဆိုးလ်ဖျော်ဖြေရေးအနုပညာကျောင်းသို့ တက်ရောက်ခဲ့သည်။
ပွဲဦးမထွက်မီ အနုပညာသက်တမ်းအစနှင့် ဘလက်ပင့်ခ်အဖွဲ့ဝင်ဘဝ ၂၀၁၁ခုနှစ်တွင် သူမသည် YG Entertainment တွင် အသံစစ်ဆေးမှုအောင်မြင်ပြီး သင်တန်းသားအဖြစ် ဝင်ရောက်ခဲ့သည်။
၂၀၁၅ခုနှစ်တွင် ဂျီဆူး သည် KBS2 ရုပ်သံလိုင်းမှ ထုတ်လွှင့်သည့် ဇာတ်လမ်းတွဲဖြစ်သောThe Producers တွင် 2NE1 အဖွဲ့မှ ဆန်ဒါရာ ပါခ့်၊ Winner အဖွဲ့မှ ကန်ဆောင်ယွန်း တို့နှင့်အတူ ပါဝင်သရုပ်ဆောင်ခဲ့သည်။
အဆိုတော်အဖြစ် ပွဲဦးမထွက်မီ၌ပင် ဂျီဆူးသည် သရုပ်ဆောင် လီမင်ဟို နှင့်အတူ သရုပ်ဆောင်ခဲ့သော Samsonite ကြော်ငြာ အပါအဝင် Smart Uniform၊ LG Electronics၊ Nikon စသည်တို့နှင့် ကြော်ငြာအမြောက်အမြား ရိုက်ကူးခဲ့သည်။
ဂျီဆူး သည် ၂၀၁၆ ခုနှစ်၊ ဩဂုတ်လ ၈ ရက်နေ့တွင် ဘလက်ပင့်ခ်၏အဖွဲ့ဝင်လေးဦးထဲတွင် စတင်ပါဝင်လာခဲ့ပြီး အဖွဲ့ထဲတွင် အသက်အကြီးဆုံးလည်း ဖြစ်သည်။
"Everything to Know About K-Pop Group BLACKPINK" Time. April 3, 2019. တစ်ကိုယ်တော် အနုပညာလှုပ်ရှားမှုများ ၂၀၁၇ ဖေဖော်ဝါရီ ၅ ရက်မှ ၂၀၁၈ ဖေဖော်ဝါရီ ၄ ရက်အထိ ဂျီဆူးသည် GOT7 အဖွဲ့မှ ဂျင်ယောင်း၊ NCT အဖွဲ့မှ ဒိုယောင်း တို့နှင့်အတူ တေးဂီတအစီအစဉ် Inkigayo တွင် အစီအစဉ်တင်ဆက်သူ အဖြစ်ဝင်ရောက်ခဲ့သည်။
၂၀၁၉ ခုနှစ်၊ ဇွန်လ ၃ ရက်တွင် တောင်ကိုရီးယားရုပ်သံလိုင်းတစ်ခုဖြစ်သော tvN ၏ Arthdal Chronicles ဇာတ်လမ်းတွဲ အခန်းအနည်းငယ်တွင် ဂျီဆူး ပါဝင်မည်ဖြစ်ကြောင်း အတည်ပြုခဲ့သည်။
သူမ၏ပထမဦးဆုံးခေါင်းဆောင်မင်းသမီးအဖြစ်ပါဝင်သရုပ်ဆောင်ခဲ့သောJTBC Romance စီးရီး Snowdrop သည်လည်းအောင်မြင်မှုများရရှိခဲ့သည်။
၂၀၁၉ ခုနှစ်၊ ဒီဇင်ဘာလ တွင် ဂျီဆူးသည် ဒီအော အလှကုန်အမှတ်တံဆိပ်၏ "Dior Beauty" Local Ambassador ဖြစ်လာခဲ့သည်။
၂၀၂၀၊ ဇူလိုင်လတွင် ဂျီဆူးသည် ဒီအော်၏ အလှကုန်ပစ္စည်းကြော်ငြာတွင် ပါဝင်ခဲ့သည်။
Impact and influence Gallup Korea ကုမ္ပဏီ၏ ၂၀၁၈ ခုနှစ်အတွက် ဂီတဆိုင်ရာ နှစ်စဉ်စစ်တမ်းတွင် ဂျီဆူးသည် မဲ ၄.၈ ရာခိုင်နှုန်းရရှိပြီး တောင်ကိုရီးယားတွင် ဆယ်ယောက်မြောက် ထင်ပေါ်‌ကျော်ကြားသူ ဖြစ်လာခဲ့သည်။
၂၀၁၉ ဧပြီလတွင် သူမသည် Instagram ပေါရှိ ကေပေါ့ပ် အဆိုတော်များအနက် ဆယ်ယောက်မြောက် Follower အများဆုံးဖြစ်ပြီး Followers ၁၂.၈ သန်း ရှိသည်။
၂၀၁၉ ခုနှစ်တွင် ဂျီဆူး သည် တောင်ကိုရီးယား စစ်မှုထမ်းဥပဒေအရ တာဝန်ထမ်းဆောင်နေသည့် စစ်သားများမှ ကောက်ယူသော နာမည်ကျော် ကေပေါ့ပ်အမျိုးသမီးများစာရင်းတွင်လည်း အဆင့်(၆)နေရာတွင် ရရှိခဲ့သည်။
ဂျီဆူး သည် ၂၀၂၀ ခုနှစ်၏ ပထမငါးလအတွက် အလှကုန်ကမ္ဘာတွင် ဦးဆောင်နေသည့် ထိပ်တန်းအကျော်အမော်ဆယ်ဦးနှင့် ဩဇာလွှမ်းမိုးမှုရှိသူစာရင်း တွင်ပါဝင်ခဲ့သည်။
"Bible of Fashion" အမည်ဖြင့် ဖက်ရှင်လုပ်ငန်းကုန်သွယ်မှုလုပ်ဆောင်နေသော ဂျာနယ်ဖြစ်သည့် Women's Wear Daily မှ ထုတ်ပြန်ချက်အရ ဂျီဆူးသည် ပိုစ့်တစ်ခုချင်းစီအတွက် လူအများကြားရောက်ရှိမှုတွင် ဦးဆောင်နေပြီး ရီဟားနား နှင့် ကိုင်လီဂျန်နာတို့က ဂျီဆူး၏နောက်တွင် ရပ်တည်နေသည်။
သူမသည် ထိုစာရင်းတွင်ပါဝင်သည့် တစ်ဦးတည်းသောအာရှသူ ဖြစ်သည်။
၂၀၂၀ ပြည့်နှစ်၊ ဇွန်လတွင် ဂျီဆူးသည် ဘလက်ပင့်ခ် ၏ Comeback သီချင်းဖြစ်သော “How You Like That” ၏ Teaser မှ သူမ၏အလှအပကြောင့် နာမည်ကျော်ခဲ့သေးသည်။
ဆယ်လီများ၊ အထူးသဖြင့် တောင်ကိုရီးယား၊ တရုတ်၊ ဂျပန်၊ ထိုင်းနှင့် ဗီယက်နမ်နိုင်ငံများတွင် ဂျီဆူး ကိုယ်တိုင်ဖန်တီးထားသော “Two-bow" ဆံပင်စတိုင် နှင့် မိတ်ကပ်ကို ပြန်လည်ဖန်တီးမှုများ ခေတ်စားခဲ့သည်။
လူမှုကွန်ရက်ဝက်ဘ်ဆိုက်များတွင်လည်း ပျံ့နှံ့သွားပြီး လူအများမှ ပုံစံတူ တုပလိုက်လုပ်ခြင်းများ ရှိခဲ့သည်။
အဆိုပါ Trend သည် နွေဦးရာသီတလျှောက်လုံး ဆက်လက်တည်ရှိခဲ့သည်။
၂၀၂၀၊ ဇူလိုင်လတွင် ဂျီဆူးသည် ကမ္ဘာ့ထိပ်တန်း ဘောလုံးသမား စီရော်နယ်ဒို နှင့်အတူ ဂျာမန်အားကစားကုန်ပစ္စည်းအမှတ်တံဆိပ် Adidas အား အကြီးမားဆုံးရောင်းအားမြှင့်တင်ပေးသူတစ်ဦးအဖြစ် ဖော်ပြခံခဲ့ရသည်။
Filmography တီဗီရှိုးများ +နှစ်ရုပ်သံလိုင်းအစီအစဉ်နေရာကိုးကားချက်၂၀၁၇–၂၀၁၈SBSInkigayoအစီအစဉ်တင်ဆက်သူ ဇာတ်လမ်းတွဲများ YearTitleRoleNetworkNotesRef.၂၀၁၅The Producersကိုယ်ပိုင်အမည်ဖြင့်KBS2ဧည့်သည်သရုပ်ဆောင်၂၀၁၇Part-Time IdolsSBS၂၀၁၉Arthdal Chroniclesဆဲနာရယ်tvN, NetflixSnowdropJTBCခေါင်းဆောင်မင်းသမီး ဂီတ ဗီဒီယိုများ YearTitleArtistRef.၂၀၁၄"Spoiler + Happen Ending"Epik High"I'm Different"Hi Suhyun ft. Bobby ကိုးကားချက်များ ပြင်ပလင့်များ Blackpink ၏တရားဝင်ဝက်ဘ်ဆိုက် ဂျီဆူး at Instagram ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၉၅ မွေးဖွားသူများ ကဏ္ဍ:ကိုရီးယားဘာသာစကား ပါဝင်သော ဆောင်းပါးများ။
-အံ၊၂၊၃၇-၈။
အံ၊မြန်၊၂၊၄၈-၉။
အံ၊ဋ္ဌ၊၃၊၂၂။
အင်္ဂုတ္တရနိကာယ၊ ပဉ္စကနိပါတ ၁-ပဌမပဏ္ဏာသက၊ ၄-သုမနဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဟိမဝန္တာတောင် မင်းကို အမှီပြု၍ သစ်ပင်ကြီးတို့သည် အကိုင်းအခက်အရွက်, အခေါက်, အပွေး အကာ, အနှစ်ဟူသောငါးမျိုးတို့ဖြင့် ကြီးပွားကြကုန်သကဲ့သို့၊ ထို့အတူ သဒ္ဓါတရား ရှိသော အမျိုးကောင်းသားကိုအမှီပြု၍ အိမ်သူအိမ်သားအပေါင်းသည် သဒ္ဓါ, သီလ, သုတ, စာဂ, ပညာဟူသော ကြီးပွားခြင်းငါးမျိုးတို့ဖြင့် ကြီးပွားကြကုန်၏-ဟု ရဟန်းတို့အား ဘုရားရှင် ဟောတော်မူသည့်သုတ်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ မဟာသာလပုတ္တသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ဟိမဝန္တာတောင်မင်းကို အမှီပြု၍ သစ်ပင်ကြီးတို့သည် ကြီးပွားခြင်း ငါးမျိုးတို့ဖြင့် ကြီးပွားကုန်သကဲ့သို့ သဒ္ဓါတရားရှိသော အမျိုးကောင်းသားကို မှီ၍ အိမ်တွင်းနေ လူအပေါင်းတို့သည် ကြီးပွားခြင်း ငါးမျိုးတို့ဖြင့် ကြီးပွားကြကြောင်းကို ဟောကြားတော်မူခဲ့သည်။
မဟာသာလပုတ္တသုတ် ရဟန်းတို့ ဟိမဝန္တာတောင်မင်းကို မှီ၍ သစ်ပင်ကြီးတို့သည် ကြီးပွားခြင်း ငါးမျိုးတို့ဖြင့် ကြီးပွားကြကုန်၏။
အဘယ်ငါးမျိုးတိုနည်းဟူမူ - အကိုင်း အခက် အရွက်တို့ဖြင့် ကြီးပွားကြကုန်၏။
အခေါက်ဖြင့် ကြီးပွားကြကုန်၏။
အပွေးဖြင့် ကြီးပွားကြကုန်၏။
အကာဖြင့် ကြီးပွားကုန်၏။
အနှစ်ဖြင့် ကြီးပွားကုန်၏။
ရဟန်းတို့ ဟိမဝန္တာတောင်မင်းကို မှီ၍ သစ်ပင်ကြီးတို့သည် ဤကြီးပွားခြင်း ငါးမျိုးတို့ဖြင့် ကြီးပွားကုန်သကဲ့သို့ ဤအတူသာလျှင် သဒ္ဓါတရားရှိသော အမျိုးကောင်းသားကို မှီ၍ အိမ်တွင်းနေ လူအပေါင်းတို့သည် ကြီးပွားခြင်း ငါးမျိုးတို့ဖြင့် ကြီးပွား၏။
အဘယ်ငါးမျိုးတို့နည်း ဟူမူ - သဒ္ဓါတရားဖြင့် ကြီးပွား၏။
သီလဖြင့် ကြီးပွား၏။
အကြားအမြင်ဖြင့် ကြီးပွား၏။
စွန့်ကြဲခြင်းဖြင့် ကြီးပွား၏။
ပညာဖြင့် ကြီးပွား၏။
ရဟန်းတို့ သဒ္ဓါတရားရှိသော အမျိုးကောင်းသားကို မှီ၍ အိမ်တွင်းနေ လူအပေါင်းသည် ဤကြီးပွားခြင်းငါးမျိုးတို့ဖြင့် ကြီးပွား၏ ဟု(မိန့်တော်မူ၏)။
တောအုပ်ကြီး၌ ရှိသည့် ကျောက်တောင်ကို အမှီပြု၍ တောစိုးသစ်ပင်ကြီးတို့သည် ကြီးပွားစည်ပင်ကြကုန်သကဲ့သို့။
ထို့အတူ သီလနှင့် ပြည့်စုံ၍ သဒ္ဓါတရားရှိသော ဤအမျိုးကောင်းသားကို မှီ၍ သားမယားတို့သည်၎င်း အဆွေအမျိုးတို့သည်၎င်း မိတ်ဆွေ ခင်ပွန်းတို့သည်၎င်း ဆွေမျိုးအပေါင်းတို့သည်၎င်း ထိုအမျိုးသားကို အမှီပြု၍ အသက်မွေးသူတို့သည်၎င်း သီလစသည်ဖြင့် ကြီးပွားကြကုန်၏။
ထိုသီလရှိသူ၏ သီလကို၎င်း စွန့်ကြဲခြင်းကို၎င်း ကောင်းသောအကျင့်စရိုက်တို့ကို၎င်း ကောင်းစွာမြင်ကြရကုန်သည်ဖြစ်၍ အတုလိုက်၍ ပြုလုပ်ကြကုန်၏။
ပညာရှိသူတို့သည် ဤသာသနာတော်၌ ကောင်းသော လားရာ(ဂတိ) သို့ သွားရောက်သူတို့၏ လမ်းကြောင်းခရီးသဖွယ်ဖြစ်သော တရားကို ကျင့်ကြကုန်၍ နတ်လောက၌ ကာမဂုဏ်တို့ကို လိုတိုင်းရကုန်လျက် နှစ်နှစ်သက်သက် ဝမ်းမြောက်ရလေကုန်သတည်း။
သဒ္ဓသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် သဒ္ဓါတရားရှိသော အမျိုးကောင်းသား၏ အာနိသင်ငါးမျိုးတို့အကြောင်းကို ဟောကြားတော်မူခဲ့သည်။
သဒ္ဓသုတ် ရဟန်းတို့ သဒ္ဓါတရားရှိသော အမျိုးကောင်းသား၌ အာနိသင်တို့သည် ဤငါးမျိုတို့တည်း။
အဘယ်ငါမျိုးနည်း ဟူမူ - ရဟန်းတို့ ငြိမ်သက်သော စိတ်ရှိသော သူတော်ကောင်းတို့သည် သနားစောင့်ရှောက်ကုန်သည်ရှိသော် သဒ္ဓါတရားနှင့် ပြည့်စုံသောသူကိုသာလျှင် ရှေးဦးစွာ သနားစောင့်ရှောက်ကုန်၏။
သဒ္ဓါတရားနှင့် မပြည့်စုံသောသူကို ထိုကဲ့သို့ မစောင့်ရှောက်ကုန်။
ချဉ်းကပ်ကုန်သည်ရှိသော် သဒ္ဓါတရားနှင့် ပြည့်စုံသောသူကိုသာလျှင် ရှေးဦးစွာ ချဉ်းကပ်ကုန်၏၊ သဒ္ဓါတရားနှင့် မပြည့်စုံသောသူကို ထိုကဲ့သို့ မချဉ်းကပ်ကုန်။
အလှူခံကုန်သည်ရှိသော် သဒ္ဓါတရားနှင့် ပြည့်စုံသောသူကိုသာလျှင် ရှေးဦးစွာ အလှူခံကုန်၏၊ သဒ္ဓါတရားနှင့် မပြည့်စုံသောသူကို ထိုကဲ့သို့ အလှူမခံကုန်။
တရားဟောကုန်သည်ရှိသော် သဒ္ဓါတရားနှင့် ပြည့်စုံသောသူကိုသာလျှင် ရှေးဦးစွာ သနားစောင့်ရှောက်ကုန်၏။
သဒ္ဓါတရားနှင့် မပြည့်စုံသောသူကို ထိုကဲ့သို့ မဟောကြားကုန်။
သဒ္ဓါတရားရှိသူသည် ခန္ဓာကိုယ်ပျက်စီး၍ သေပြီးသည်မှ နောက်၌ ကောင်းသောလားရာ နတ်ပြည်လောကသို့ ရောက်ရ၏။
ရဟန်းတို့ သဒ္ဓါတရားနှင့် ပြည့်စုံသော အမျိုးကောင်းသား၌ အာနိသင်တို့သည် ဤငါးမျိုးတို့တည်း။
ရဟန်းတို့ ညီညွတ်သော မြေအပြင်ဝယ် လမ်းလေးခုဆုံရာ၌ ပေါက်ရောက်သော ပညောင်ပင်ကြီးသည် ထက်ဝန်းကျင်မှ ငှက်အပေါင်းတို့၏ မှီခိုရာဖြစ်သကဲ့သို့ ရဟန်းတို့ ထို့အတူပင် သဒ္ဓါတရားရှိသော အမျိုးကောင်းသားသည် ရဟန်း ရဟန်းမိန်းမ ဥပါသကာ ဥပါသိကာမ ဖြစ်ကုန်သော များစွာသော လူအပေါင်း၏ မှီခိုရာဖြစ်၏ ဟု (မိန့်တော်မူ၏)။
အကိုင်းအခက်အရွက်အသီးနှင့် ပြည့်စုံ၍ ပင်စည် လုံးပတ်ကြီးမားပြီးလျှင် အမြစ်အရင်းခိုင်ခံ့လျက် အသီးနှင့် ပြည့်စုံသော သစ်ပင်ကြီးသည် ငှက်အပေါင်းတို့၏ နားနေရာ ဖြစ်သကဲ့သို့။
ပျော်မွေ့ဖွယ်ကောင်း၍ (ငှက်အပေါင်းတို့) စုဝေးရာအရပ်၌ ထိုသစ်ပင်ကြီးကို ငှက်အေပါင်းကို မှီဝဲကုန်ဘိသကဲ့သို့ အရိပ်အလိုရှိသော ငှက်တို့သည် ကပ်ရောက်ကုန်ဘိသကဲ့သို့ အသီးအလိုရှိသော ငှက်တို့သည် အသီးကို စားလျက် သွားကုန်ဘိသကဲ့သို့။
ထို့အတူသာလျှင် သီလနှင့် ပြည့်စုံသော နှိမ့်ချသော အကျင့်ရှိ၍ မခက်မထန်သော တင့်တယ်ကောင်းမြတ်သောအမှု၌ မွေ့လျော်သော ပြေပြစ်နူးညံ့သော သဒ္ဓါတရားနှင့် ပြည့်စုံသော ပုဂ္ဂိုလ်ကို။
စွဲမက်မှုရာဂကင်းသော အမျက်ထွက်မှုကင်းသော တွေဝေမှုကင်းသော အာသဝေါကင်းစင်မှုကြောင့် လောက၌ ကုသိုလ်ကောင်းမှုစိုက်ပျိုးရာ လယ်မြေကောင်းသဖွယ်ဖြစ်သော ရဟန္တာပုဂ္ဂိုလ်တို့သည် ထိုသို့သဘောရှိသူကို မှီဝဲချဉ်းကပ်ကြကုန်၏။
ထိုရဟန္တာတို့သည် ထိုသူအား ဒုက္ခခပ်သိမ်း ပယ်ဖျောက်ကြောင်းဖြစ်သော တရားကို ဟောကြားတော်မူကုန်၏၊ ထိုသူသည် ဤဘဝ၌ ယင်းတရားကို သိရ၍ အာသဝေါကင်းလျက် ပရိနိဗ္ဗာန် ပြုရလေသတည်း။
တီးမိုဘောလ် သည် ၁၉၈၁-ခုနှစ် မတ်လ ၈-ရက်နေ့တွင် မွေးဖွားသည့် ဂျာမန်ကြေးစား စားပွဲတင်တင်းနစ် ကစားသမားတစ်ယောက် ဖြစ်ပြီး၊ ဘော်အောစယားဒတ်စယ်ဒေါ့ဖ် (Borussia Düsseldorf) စားပွဲတင်တင်းနစ်ကလပ်တွင် ကစားနေသူဖြစ်သည်။
၂၀၂၀ ဧပြီလ နိုင်ငံတကာစားပွဲတင်တင်းနစ်အဖွဲ့ချုပ်စာရင်းအရ သူသည် လက်ရှိ ကမ္ဘာ့အဆင့်-၁၀ ဖြစ်သည်။
သူသည် အဆိုပါစာရင်းတွင် အဆင့်-၁ ကို (လက်ရှိအဆင့်ခွဲ အမှတ်ပေးစနစ်အရ) ၂၀၁၈ မတ်လတွင်လည်းကောင်း၊ (ယခုမတိုင်မီ အဆင့်ခွဲ အမှတ်ပေးစနစ်အရ) ၂၀၀၃-ခုနှစ်နှင့် ၂၀၁၁-ခုနှစ်တို့တွင်လည်းကောင်း ရခဲ့ဖူးသည်။
ဆီဇာ အက်ဇ်ပီလီကွဲတား တန်ကို (စပိန်အသံထွက် [ˈθesaɾ aθpiliˈkweta ˈtaŋko]; ၁၉၈၉ ဩဂုတ်လ ၂၈ တွင်မွေးဖွားသည်) သည် စပိန် ပရော်ဖက်ရှင်နယ်ဘောလုံးသမားတစ်ဦး ဖြစ်သည်။
သူသည် ပရီးမီးယားလိဂ်ကလပ် ချဲလ်ဆီး၏ အသင်းခေါင်းဆောင်ဖြစ်ပြီး စပိန်အမျိုးသားအသင်းအတွက် ဗဟိုနောက်တန်း(သို့)လေးနောက်တန်းကစားသမားအဖြစ် ကစားသည်။
အိုစာဆူနာအသင်း၏လူငယ်ထုတ်ကုန်တစ်ခုဖြစ်သော သူသည် လာလီဂါတွင် သုံးနှစ်ကစားပြီး ပြင်သစ်ကလပ် မာဆေးလ်သို့ ပြောင်းရွေ့ပြီး ဖလားလေးခုရရှိခဲ့သည်။
၂၀၁၂ ခုနှစ်နွေရာသီတွင် သူသည် ချယ်လ်ဆီးသို့ ပြောင်းရွှေ့ခဲ့ပြီး သူ၏ပထမရာသီတွင် ယူရိုပါလိဂ်ဖလားရခဲ့ပြီး နှစ်နှစ်အကြာတွင် ပြည်တွင်းဖလားနှစ်လုံး ရခဲ့သည်။
သူသည် ချဲလ်ဆီးအသင်းအတွက် ပွဲပေါင်း ၃၅၀ ကျော် ကစားပေးခဲ့ပြီး၊ ၂၀၁၉ မှာယူရိုပါလိဂ်ကို အသင်းခေါင်းဆောင်အဖြစ်ဖြင့် ထပ်မံအနိုင်ရခဲ့သည်။
အက်ဇ်ပီလီကွဲတားသည် လူငယ်အဆင့်၌ စပိန်အတွက် ၅၅ ပွဲ ကစားခဲ့ပြီး၊ ဥရောပချန်ပီယံနှစ်ခုတွင် အသက် ၂၁ နှစ်အောက်လူငယ်များကို ကိုယ်စားပြုကစားခဲ့ပြီး ၂၀၁၁ခုနှစ်တွင် ဥရောပဖလားရခဲ့သည်။
သူသည် ၂၀၁၃ ခုနှစ်တွင် လက်ရွေးစင်အသင်းကြီးတွင် ကစားခဲ့ရပြီး ကမ္ဘာ့ဖလားနှစ်ခုနှင့်ယူရို ၂၀၁၆ အတွက် ရွေးချယ်ခံခဲ့ရသည်။
အိုလီဘာ ဂျိုနသန် ဂီးရောဒ် (ပြင်သစ်အသံထွက် [ɔlivjeʒiʁu]; ၁၉၈၆ စက်တင်ဘာ ၃၀ တွင်မွေးဖွားသည်) သည် ပြင်သစ် ပရော်ဖက်ရှင်နယ်ဘောလုံးသမားတစ်ဦး ဖြစ်ပြီး ပရီးမီးယားလိဂ် ချဲလ်ဆီးအသင်းနှင့်ပြင်သစ်လက်ရွေးစင်ဘောလုံးအသင်းအတွက် ရှေ့တန်း၌ကစားသည်။
သူသည် ကစားသမားဘဝကို ၂၀၀၈ ခုနှစ်တွင် Tour သို့ မဝင်ခင်က Ligue 2 ရှိ Grenoble တွင် စတင်ခဲ့သည်။
သူ၏ဒုတိယရာသီတွင် Tours ၌ ဂိုးသွင်းအများဆုံးသူအဖြစ် ၂၁ ဂိုးဖြင့် ထိပ်ဆုံးဂိုးသွင်းသူ ဖြစ်ခဲ့ပြီး ပထမတန်းအသင်း မွန့်ပယ်လီးရာအသင်းသို့ ပြောင်းရွေ့ခဲ့သည်။
ဂီးရောဒ်သည် ၂၀၁၁-၁၂ ရာသီတွင် ၂၁ ဂိုးဖြင့် ဂိုးအများဆုံးသွင်းယူသူတစ်ဦး ထပ်မံဖြစ်ပြီးနောက် အာဆင်နယ်သို့ ပြောင်းခဲ့သည်။
ဂီးရောဒ်သည် ၂၀၁၄၊ ၂၀၁၅ နှင့် ၂၀၁၇ တွင်အာဆင်နယ်အသင်းနှင့် FA ဖလားရရှိခဲ့ပြီးအသင်းအတွက် ၂၅၃ ပွဲတွင် ဂိုးပေါင်း ၁၀၅ ဂိုး ရရှိခဲ့သည်။
၂၀၁၈ ခုနှစ်၊ ဇန်နဝါရီလတွင် သူသည် ချဲလ်ဆီးသို့ ပြောင်းရွှေ့ခဲ့ပြီး ပထမဆုံးရာသီအပြောင်းအရွှေ့တွင် ဥရောပပြိုင်ပွဲတစ်ခုအတွင်း ဂိုး ၁၀ ဂိုးသွင်းယူနိုင်ခဲ့သည့် ပထမဆုံးကစားသမားဖြစ်လာခဲ့သည်။
ဂီးရောဒ်သည် ၂၀၁၁ ခုနှစ်တွင် ပြင်သစ်အတွက် နိုင်ငံတကာပွဲထွက်ကစားသမားဖြစ်လာခဲ့သည်။
သူသည် နိုင်ငံအတွက် ၉၉ ပွဲကစားကာ ဂိုးပေါင်း ၄၀ ဂိုးသွင်းယူနိုင်ခဲ့ပြီး နိုင်ငံ၏တတိယမြောက် အမြင့်မားဆုံးဂိုးသွင်းသူဖြစ်လာသည်။
France 4-2 Croatia: Olivier Giroud reaches 40 international goals in home win - BBC Sport ယူအီးအဖ်အေ ယူရို ၂၀၁၂ နှင့် ၂၀၁၄ ဖီဖာ ကမ္ဘာ့ဖလားတွင် ကွာတးဗိုလ်လုပွဲသို့ရောက်ရှိခဲ့သည့်အသင်းများတွင် ပါဝင်ကစားခဲ့သည်။
ယူအီးအဖ်အေ ယူရို ၂၀၁၆ ၏ဗိုလ်လုပွဲ (ဒုတိယမြောက် အမြင့်ဆုံးဂိုးဂိုးသွင်းသူအဖြစ် ကြေးဖိနပ်ဆုကိုလက်ခံရရှိခဲ့ပြီး) နှင့် 2018 ဖီဖာ ကမ္ဘာ့ဖလား ကိုအနိုင်ရရှိခဲ့သည်။
မေဆွန် တိုနီ မောင့် (၁၉၉၉ ဇန်နဝါရီ ၁၀ တွင်မွေးဖွားသည်) အင်္ဂလိပ် ပရော်ဖက်ရှင်နယ်ဘောလုံးသမားတစ်ဦး ဖြစ်ပြီး ပရီးမီးယားလိဂ်ကလပ် ချဲလ်ဆီးနှင့်အင်္ဂလန်အမျိုးသားဘောလုံးအသင်းတို့အတွက် ကွင်းလယ်လူအဖြစ် ကစားသည်။
သူသည် အသက် (၆) နှစ်အရွယ်တွင် ချဲလ်ဆီးသို့ရောက်ရှိခဲ့ပြီး သူ၏အဆင့်မြင့်တန်း အသက်မွေးဝမ်းကြောင်းကို မစတင်မီ ဒတ်ခ်ျ Eredivisie နှင့် ဒါဘီကောင်တီရှိ ဗီတက်ဆီအသင်းသို့ အငှားထွက်ခွာကစားခဲ့ပြီး ၂၀၁၉ ခုနှစ်တွင်မှချယ်လ်ဆီးအသင်းကြီးတွင် စတင်ကစားခဲ့သည်။
ကလပ်အသင်းဘဝ ချဲလ်ဆီး လူငယ်အဆင့် ၂၀၁၆တွင် ချဲလ်ဆီး U18၌ ကစားစဉ် မောင့်သည် ဟမ့်ပ်ရှိုင်းယား ပြည်နယ်၊ ပိုစ့်မောင့်တွင် မွေးဖွားခဲ့သည်။
သူ၏ဖခင်တိုနီသည် ဟာဗန့်မြို့အသင်း ကဲ့သို့သော လိဂ်အဆင့်မဟုတ်သောရှိ ဒေသခံကလပ်များတွင် ကစားသမားနှင့်မန်နေဂျာဖြစ်သည်။
Mason Mount: How midfielder ended Chelsea's long wait for homegrown star, BBC Sport, 8 April 2020 သူသည်ဒေသခံလိဂ်ဘောလုံးများတွင် အသက် ၄ နှစ်အရွယ်ကစားသမားဖြစ်ပြီး ၆ နှစ်အောက်ဘောလုံးအဆင့်တွင် ကစားနေသူဖြစ်ပြီး ပို့စ်မောက်၊ ဆောက်သမ်တန်နှင့်ချဲလ်ဆီးအသင်းများ၏အကယ်ဒမီလေ့ကျင့်မှုများတွင် တစ်ပတ်လျှင်တစ်ရက်လေ့ကျင့်ခဲ့သည်။
မောင့်သည် ၂၀၀၅ ခုနှစ် အသက် (၆) နှစ်အရွယ်တွင် ချဲလ်ဆီးသို့ ရောက်ရှိခဲ့သည်။
သူသည် ၂၀၁၃-၁၄ ရာသီတွင် အသက် ၁၅ နှစ်အောက်လူငယ်ကစားသမားအဖြစ် ပါဝင်ခဲ့ပြီး နောက်ရာသီတွင် နောက်ထပ်ပွဲများစွာထပ်မံထည့်သွင်းနိုင်ခဲ့သည်။
သူသည် ၂၀၁၆-၁၇ရာသီ၌ အသက် ၁၈နှစ်အောက်နှင့် အသက် ၂၁အောက် အသင်းတို့တွင် ပွဲချိန် ၃၀ ပါဝင်ခဲ့ပြီး ၁၀ ဂိုးသွင်းယူနိုင်ခဲ့သည်။
သူသည် ၂၀၁၇ ခုနှစ်ဇူလိုင်လတွင် ချဲလ်ဆီးနှင့်လေးနှစ်စာချုပ်သစ်ချုပ်ဆိုခဲ့သည်။
၂၀၁၉-၂၀၂၀ ရာသီ: ပထမအသင်းကြီးသို့ ဝင်ရောက်နိုင်မှု ဇူလိုင်လ ၁၅ ရက် ၂၀၁၉ တွင် ချဲလ်ဆီးနှင့်ငါးနှစ်စာချုပ် အသစ်ချုပ်ဆိုခဲ့သည်။
သူသည် ဩဂုတ်လ (၁၁) ရက်နေ့တွင် ပရီးမီးယားလိဂ်၌ မန်ချက်စတာယူနိုက်တက်ကို (၀ - ၄) ရှုံးနိမ့်ခဲ့သည့်ပွဲတွင် ချယ်လ်ဆီးအသင်းကြီး အတွက် ပထမဆုံးပွဲထွက်ခဲ့သည်။
သူသည် တစ်ပတ်အကြာတွင် သူ၏ပထမဆုံးချဲလ်ဆီးဂိုးကို စတန်းဖို့တံတားကွင်းတွင် မန်နေဂျာအဖြစ် ဖရန့်လမ်းပတ်နှင့်အတူ ၁-၁ သရေကျခဲ့သော လက်စတာစီးတီးကိုသွင်းယူနိုင်ခဲ့ပြီးနောက် နောက်တစ်ပွဲ နော့ဝရှ်စီးတီးသို့ ထပ်မံဂိုးသွင်းနိုင်ခဲ့သည်။
စက်တင်ဘာ ၁၇ တွင် သူသည် ချန်ပီယံလိဂ်ဖွင့်ပွဲ၌ ဗလင်စီယာနှင့် ကစားသည့်ပွဲတွင် ခြေကျင်းဝတ်ဒဏ်ရာခံစားခဲ့ရသည်။
၂၀၂၀၊ မတ်လတွင် မောင့်သည် ကိုရိုနာဗိုင်းရပ် ကူးစက်ရောဂါဖြစ်ပွားစဉ်အတွင်း မိမိကိုယ်ကိုသီးသန့်နေစေသည့်စည်းမျဉ်းများကို လျစ်လျူရှုခဲ့သဖြင့် ချဲလ်ဆီးအသင်းက သတိပေးခဲ့သည်။
Callum Hudson-Odoi ကို ကိုရိုနာဗိုင်းရပ် တွေ့ရှိခဲ့သည့်အတွက် အသင်းတစ်စုလုံးကို သီးခြားခွဲထုတ်ထားချိန်တွင် မောင့်သည် ဝက်စ်ဟမ်းကစားသမား ဒီကလန် ရိုက်စ် အပါအဝင်သူငယ်ချင်းများနှင့်အတူ ဘောလုံးကစားရန်သွားခဲ့သည်။
၂၀၂၀ ပြည့်နှစ်ဇူလိုင် ၂၂ တွင် သူသည် ချယ်လ်ဆီးအကယ်ဒမီအသင်းမှ အသင်းကြီးတွင် ပွဲထွက်ပါဝင်ခဲ့သည့် ပထမဆုံးရာသီတွင် ပွဲစဉ် ၅၀ ကစားခဲ့ရသည့် ပထမဆုံးကစားသမားဖြစ်ခဲ့သည်။
ပရီးမီးယားလိဂ်၏နောက်ဆုံးနေ့တွင် ကစားသည့် ဝူးဘ်အသင်းနှင့်ပွဲတွင် မောင့်သည် ချဲလ်ဆီးကို လာမည့်ရာသီအတွက် ချန်ပီယံလိဂ်တွင် နေရာရရှိစေရန် အလွတ်တည်ကန်ဘောမှ သွင်းယူခဲ့သည်။
'မာတီရို ကိုဗာဆစ် (ခရိုအေးရှားအသံထွက် [matěokǒʋatʃitɕ]; [၄] ၁၉၉၄ မေ ၆ တွင်မွေးဖွားသည်) ခရိုအေးရှား ဘောလုံးသမားတစ်ဦး ဖြစ်ပြီး အင်္ဂလိပ်ကလပ်ချယ်လ်ဆီးနှင့်ခရိုအေးရှားအသင်းအတွက် ကွင်းလယ်လူအဖြစ်ကစားသည်။
ကိုဗာဆစ်သည် များသောအားဖြင့်အလယ်တန်းကွင်းလယ်ကစားသမား သို့မဟုတ် နက်ရှိုင်းသောကစားကွက်ဖော် ကစားသမားအဖြစ် ခန့်အပ်ခံရသော်လည်း သူသည် ဘက်စုံကွင်းလယ်ကစားသမားတစ်ဦး အဖြစ် သတ်မှတ်ခံရပြီး နေရာအမျိုးမျိုးတွင်ကစားနိုင်ခဲ့ပြီး ဘယ်ဘက်တွင်ကျယ်ပြန့်စွာကစားရန်သို့မဟုတ် တိုက်ခိုက်ဆင်သည့်ကွင်းလယ်လူအဖြစ် အံဝင်ခွင်ကျရှိခဲ့သည်။
ကိုဗာဆစ်သည် အသက် ၁၆ နှစ်တွင် ဒိုင်နမို ဇာဂရဖ်အသင်းနှင့်စတင်ခဲ့ခြင်းဖြစ်သည်။
သူသည် ၂၀၁၃ ခုနှစ်တွင် အင်တာအသင်းသို့ မပြောင်းခင် လိဂ်ဖလားနှစ်ခုဆက်တိုက်ရရှိခဲ့သည်။
၂၀၁၄-၂၀၁၅ရာသီပြီးနောက် ရီးရဲလ်အသင်းသို့ ပြောင်းခဲ့ပြီး ချိန်ပီယံလိဂ်သုံးကြိမ်ရခဲ့သည်။
သူသည်ချဲလ်ဆီးကိုတစ်နှစ်အငှားအဖြစ် ၂၀၁၈ ခုနှစ်တွင်ဝင်ရောက်ခဲ့ပြီး၊ ယူရိုပါလိဂ်ဖလားရရှိခဲ့သည်။
၂၀၁၃ ခုနှစ်မှစပြီး ခရိုအေးရှားနိုင်ငံ အသင်းကစားသမား ကိုဗာဆစ်သည် ၂၀၁၄ ဖီဖာ ကမ္ဘာ့ဖလား၊ ယူအီးအက်ဖ်အေ ယူရို ၂၀၁၆ နှင့် ၂၀၁၈ ဖီဖာ ကမ္ဘာ့ဖလားတွင် နိုင်ငံကို ကိုယ်စားပြုခဲ့သည်။
သူ့ကို အားကစားဂျာနယ်လစ်များက Il Professore (ပါမောက္ခ) ဟုအမည်ပြောင်ပေးခဲ့သည်။
-အံ၊၂၊၅၀။
အံ၊မြန်၊၂၊၆၂။
အံ၊ဋ္ဌ၊၃၊၂၅။
အံ၊ဋီ၊၃၊၂၁။
-အင်္ဂုတ္တရနိကာယ၊ ပဉ္စကနိပါတ၊ ပဌမပဏ္ဏာသက၊ ၅-မုဏ္ဍရာဇဝဂ္ဂ၊ နဝမသုတ်။
မလ္လိကာဒေဝီ နတ်ရွာစံလွန်မှုကို အကြောင်းပြု၍ စိတ်နှလုံး မသာယာဖြစ် ခြင်းကို အကြောင်းပြု၍ အလဗ္ဘနီယဌာနငါးမျိုးကို အလဗ္ဘနီယဌာနသုတ်တော်အတိုင်း ဟောကြားတော်မူသည့်သုတ်။
-အံ၊၃၊၃၀၃-၇။
အံ၊မြန်၊၃၊၃၀၂-၆။
အံ၊ဋ္ဌ၊၃၊၃၀၄-၅။
အံ၊ဋီ၊၃၊၃၂၆။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ နဝမသုတ်။
လူမင်းစည်းစိမ်ခံစားနေသော ကောသလဘုရင်၊ မဟာဗြဟ္မာမင်း၊ အာဘဿရာ ဗြဟ္မာများ၊ ကသိဏာယတန ၁၀-ပါးတို့တွင် အမြတ်ဆုံးကသိဏာယတနကို သိရှိသော ပုဂ္ဂိုလ်များ၊ အဘိဘာယတန ၈-ပါးတို့တွင် အမြတ်ဆုံးအဘိဘာယတနကို သိသော ပုဂ္ဂိုလ်များ၊ ပဋိပဒါလေးပါးတို့တွင် အမြတ်ဆုံးပဋိပဒါကို ကျင့်သောသူများ၊ သညာလေးပါးတို့တွင် အမြတ်ဆုံးသညာရှိသူများ၊ ဗာဟိရကဒိဋ္ဌိတို့တွင် ဥစ္ဆေဒဒိဋ္ဌိ ရှိသူများ၊ ပရမတ္ထဝိသုဒ္ဓိကို ဟောသောပုဂ္ဂိုလ်တို့၏ အညတတ္ထ ဝိပရိဏာမတ္ထကို သိသော အရိယာသာဝကသည် မြင့်မြတ်သောအရာတို့၌သော်လည်း ငြီးငွေ့ပုံ၊ တပ်မက်မောမှု ကင်းပုံ (၉)မျိုးနှင့် ကာမပရိညာ, ရူပပရိညာ, ဝေဒနာပရိညာတို့ကို ပညတ်တော်မူပုံ၊ မျက်မှောက်ဘဝ၌ပင် နိစ္ဆာတ, နိဗ္ဘုတ, သီတိဘူတ, အနုပါဒါ ပရိနိဗ္ဗာန်ကို ပညတ်တော်မူ၏-ဟု အကျယ် ဟောတော်မူသည့်သုတ်။
-အံ၊၃၊၃၀၇-၃၁၁။
အံ၊မြန်၊၃၊၃၀၆-၃၁၀။
အံ၊ဋ္ဌ၊၃၊၃၀၅-၇။
အံ၊ဋီ၊၃၊၃၂၇ -၉။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ ဒသမသုတ်။
ဤသုတ်တော်၌ ကောသလဘုရင်၏ အဇာတသတ်မင်းကို စစ်နိုင်ပုံ၊ ဘုရားရှင် ကိန်းအောင်းတော်မူစဉ်အခါ ဘုရားရှင်ထံ အမျိုးကောင်းသားတို့ ချဉ်းကပ်ပုံ စနစ်၊ ကောသလဘုရင်၏ ဘုရားရှင်အား ပရမနိပစ္စာကာရပြုပုံ၊ ယင်းပရမနိပစ္စာကာရ ပြုခြင်းအကြောင်းကို ဘုရားရှင် မေးတော်မူခြင်းကြောင့် ကောသလဘုရင်က ပရမနိပစ္စာကာရ, မေတ္တူဟာရဒံသနပြုခြင်းအကြောင်း (၁၀)မျိုးတို့ကို လျှောက်ထားသည့်သုတ်။
အဋ္ဌကထာ၌-ဤနှစ်သုတ်နှင့် ဆက်စပ်၍ အထူးမှတ်သားဖွယ်များကို ဖွင့်ပြထားပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကောသလသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် ကောသလမင်းကြီးအား သမဏဖြစ်စေ ဗြာဟ္မဏဖြစ်စေ နတ်ဖြစ်စေ မာရ်ဖြစ်စေ လောက၌ မည်သူမဆို တောင့်တ၍ မရကောင်းသော အရာငါးမျိုးအကြောင်းကို မလ္လိကာမိဖုရားကြီး နတ်ရွာစံမှုနှင့် ဆက်စပ်၍ ဟောကြားတော်မူခဲ့သည်။
ကောသလသုတ် အခါတပါး မြတ်စွာဘုရားသည် သာဝတ္ထိပြည် အနာထပိဏ်သူဌေး၏ အရံဖြစ်သော ဇေတဝန်ကျောင်း၌ (သီတင်းသုံး) နေတော်မူ၏၊ ထိုအခါ ပသေနဒီကောသလမင်းသည် မြတ်စွာဘုရားထံသို့ ချဉ်းကပ်၍ ရှိခိုးပြီးလျှင် တခုသော နေရာ၌ ထိုင်နေ၏။
(ထိုအခါ မလ္လိကာမိဖုရားသည် သေဆုံးလေ၏)။
ထိုအခါ မင်းချင်းယောက်ျားတစ်ယောက်သည် ပသေနဒီကောသလမင်းကြီးထံသို့ ချဉ်းကပ်၍ ပသေနဒီကောသလမင်းကြီး၏ နားရင်းသို့ ကပ်လျက် - “မင်းမြတ် မလ္လိကာမိဖုရားကြီး နတ်ရွာစံပါပြီ” ဟု သံတော်ဦးတင်၏။
ဤသို့ သံတော်ဦးတင်သော် ပသေနဒီကောသလမင်းသည် ဆင်းရဲခြင်းရှိသည် စိတ်မကောင်းသည် ကျသော ပခုံးရှိသည်ဖြစ်၍ မျက်နှာအောက်ချလျက် ကြံမှိုင်ကာ စကားမပြောဘဲ ထိုင်နေ၏။